Jürgen Habermas Despre Constitutia Europei Un eseu Cuprins Cuvânt înainte Conceptul de demnitate umana si utopia realista a drepturilor omului Criza Uniunii Europene în lumina unei constitutionalizari a dreptului international - Un eseu privitor la Constitutia Europei I De ce abia astazi este într-adevar Europa un proiect constitutional II Uniunea Europeana între democratie transnationala si federalism executiv post- democratic III De la comunitatea internationala la cea cosmopolita Anexa: Europa republicii federale I Dupa faliment Un interviu II Destinul Uniunii Europene atârna de moneda Euro III Un pact pentru sau împotriva Europei? Addenda Cuvânt înainte Din 2008 suntem martorii dificilelor procese de învatare ale guvernului federal german care se îndreapta catre Europa într-un chip nehotarât si cu pasi mici În cele din urma - dupa doi ani si jumatate de initiala perseverenta pe drumul unui nationalism unilateral, dupa disputele privitoare la "umbrela de salvare", dupa semnalele ambigue si concesiile tergiversate - pare a se impune opinia ca visul ordoliberal despre criteriile de stabilitate convenite de buna-voie, care ar trebui urmate de bugetele nationale ale tarilor membre, a esuat Visul la "mecanismele" care ar trebui sa faca inutila constituirea unei vointe politice comune si sa tina democratia sub control s-a naruit nu numai din cauza diferentelor în privinta culturii economice, ci mai ales din cauza rapidelor schimbari de ansamblu ale unor medii impredictibile Toata lumea vorbeste astazi despre "eroarea de constructie" a unei uniuni monetare, careia îi lipsesc competentele politice normative necesare Între timp se naste opinia ca tratatele europene trebuie schimbate, însa lipseste o perspectiva clara Potrivit planurilor de data recenta, întreaga guvernare a celor saptesprezece state din Zona "Euro" ar trebui sa faca în cercul sefilor de guverne, asadar în nucleul Consiliului European Însa pentru ca acest organ de conducere nu poate lua nicio hotarâre cu caracter legal, se reflecteaza acum la felul sanctiunilor care vor fi aplicate guvernelor "neascultatoare" Însa cine ar trebui aici, de fapt - si cui ar trebui? - sa impuna respectarea acestor hotarâri, si care ar trebui sa fie continutul acestora? Dupa ce rigidele criterii de stabilitate convenite prin semnarea "Pactului pentru Europa" au fost extinse si flexibilizate, hotarârile Consiliului European ar trebui sa se întinda asupra spectrului larg al tuturor acelor politici care ar putea sa influenteze competitivitatea globala a economiilor nationale divergente Conventiile europene ar interveni în domenii centrale ale parlamentelor nationale - de la cel al politicilor financiare si economice pâna la cele ale politicilor educationale si cele privitoare la piata muncii Procedura este în mod evident gândita astfel încât sefii de guverne sa strânga majoritatea - sub amenintarea sanctiunilor - în parlamentele tarilor proprii, pentru a pune în aplicare la nivel politic toate obiectivele stabilite de ei împreuna cu colegii lor de la Bruxelles Aceasta forma de federalism executiv al unui Consiliu European al celor saptesprezece, care se investeste pe sine cu putere, ar fi o forma post-democratica de exercitare a puterii Asa cum era de asteptat, aceasta eroziune interguvernamentala a democratiei întâmpina rezistenta din doua directii Aparatorii statului national îsi vad confirmate cele mai grave temeri si se baricadeaza abia acum în spatele fatadei unei suveranitati statale, chiar daca de mult timp plina de brese Ei au pierdut însa, în cursul actualei crize, acoperirea unui lobby economic, care fusese pâna acum interesat ca uniunea monetara ca si piata comunitara sa fie cât mai independente de ingerinte politice Pe de alta parte, se fac din nou auziti - dupa mult timp de tacere - acei avocati ai "Statelor Unite ale Europei" care, prin aceasta expunere emfatica aduc un deserviciu propriei lor intentii de a duce la bun sfârsit, mai întâi în Europa Centrala, procesul de integrare Caci în acest fel opozitia îndreptatita fata de un drum abrupt spre un federalism executiv birocratic se împotmoleste în alternativele fara orizont ale statului national si statul federal european Iar un federalism incert, care neaga aceste false alternative într-un mod neclar nu este o solutie mai buna În eseul meu despre "Constitutia"* - asadar despre stare actuala si despre constitutia politica - a Europei vreau sa arat, pe de o parte, ca Uniunea Europeana a Tratatului de la Lisabona nu este foarte departe de forma unei democratii transnationale, asa cum sunt de parere multi dintre criticii ei Pe de alta parte îmi propun sa lamuresc de ce eroarea de constructie a uniunii monetare nu poate fi solutionata fara o modificare a tratatului Coordonarea, planificata acum, a hotarârilor statelor din zona "Euro", în privinta politicilor importante trebuie sa fie legitimata în privinta temeiului sau Pentru o astfel de democratie transnationala, constitutia federativa este totusi modelul gresit Imediat ce privim Uniunea Europeana ca fiind constituita din ratiuni temeinice, de catre doi subiecti cu puteri constituante egal îndreptatite - de catre cetateni (!) si de catre natiuni organizate într-un stat - recunoastem arhitectonica supra-statala si în acelasi timp democratica a entitatii comune Nu trebuie asadar decât sa tragem concluziile corecte din evolutia juridica fara precedent a Europei din ultima jumatate de secol Elitele politice se tem înca de dificilul obstacol al unei modificari a tratatului Aceasta ezitare nu poate fi lamurita numai pornind de la intereselor oportuniste de a pastra puterea si de la forta deficitara de conducere Temerile generate în sfera economicului fac ca problema Europei sa fie puternic prezenta în constiinta populatiei, conferindu-i o importanta existentiala mai mare decât niciodata Aceasta neobisnuita pornire catre tematizarea problemei europene ar trebui sa fie sesizata ca o sansa de catre elitele politice care ar trebui sa recunoasca în ea caracterul exceptional al situatiei actuale Însa si politicienii au devenit de mult o elita functionala: ei nu mai sunt pregatiti pentru o situatie atipica [entgrenzt], ce se sustrage accesului demoscopic si administrativ firesc, si care reclama un alt mod - capabil de a transforma mentalitati - de a face politica Îmi propun sa încerc, cu mijloacele mele, sa eliberez drumul de blocajele de gândire care persista înca fata de ideea transnationalizarii democratiei Prin aceasta încadrez unificarea Europei în contextul temporal mai vast al unui proces democratic de reglementare juridica si al unei civilizari a fortei proprii statului Din aceasta perspectiva ar trebui sa devina clar ca pacificarea natiunilor razboinice, asadar scopul care a justificat, dupa Cel De-al Doilea Razboi Mondial, nu numai înfiintarea Organizatiei Natiunilor Unite, dar si unificarea europeana, a creat temeiul si punctul de plecare pentru un scop înca mai vast, si anume pentru constituirea capacitatii de actiune politica dincolo de granitele statelor nationale Constitutionalizarea dreptului international nu mai este de mult îndreptata numai catre acea pacificare care s-a aflat si la începutul dezvoltarii Uniunii Europene Explozia iluziilor neoliberale a întretinut ideea ca pietele financiare si mai ales sistemele functionale ale comunitatii globale, care trec dincolo de granitele nationale, creeaza situatii problematice pe care statele luate în parte - sau coalitiile de state - nu le mai pot tine sub control Aceasta nevoie de reglaj este provocarea cu care se confrunta politicul ca atare, politicul la singular: comunitatea internationala a statelor trebuie sa se dezvolte spre o comunitate cosmopolita a statelor si a cetatenilor lumii Eseul privitor la constitutia/starea Europei este precedat de un studiu (publicat deja într-o revista de specialitate) care cerceteaza raportul conceptului sistematic de drepturi ale omului cu cel genealogic de demnitate umana Termenul "genealogic" are aici în vedere faptul ca experientele lezarii demnitatii umane reclama o dinamica agresiva a indignarii, care impulsioneaza mereu speranta la o institutionalizare globala înca atât de improbabila a drepturilor umane Prospectul unei comunitati globale constituite politic îsi pierde întrucâtva aparenta de utopie, daca ne amintim de faptul ca retorica si politica drepturilor omului au devenit efective numai de câteva zeci de ani la nivel global Înca din timpul Revolutiei Franceze s-a vadit în mod implicit, în diferenta plina de tensiune dintre drepturile omului si cele ale cetateanului, exigenta unei implementari globale a acelorasi drepturi pentru fiecare Aceasta exigenta cosmopolita semnifica faptul ca rolul drepturilor omului nu se poate epuiza într-o critica morala a raporturilor inechitabile ale unei comunitati globale puternic stratificate Drepturile omului depind de întruparea institutionala într-o comunitate globala constituita politic Cele trei interventii regasibile în Anexe pot fi citite drept comentarii la acea imagine etnocentrista a Europei, care se oglindeste în perceptia autocentrista a Germaniei reunificate Starnberg, început de septembrie 2011 Jürgen Habermas * În limba germana, termenul Verfassung, tradus în mod curent prin "constitutie", are deopotriva sensul de "stare", "conditie", polisemie de care autorul face uz în contextul prezent - n trad - - 